Document ID: /roh_data/filtered/fineweb-2-filterrobots_roh.jsonl.gz/23409

Cordial bavegna sen la pagina d’internet da Surses
Cordial bavegna sen la pagina d’internet da Surses
Nous ans legragn d’az dastgeir beneventar sen la pagina d’internet, giavischagn bung divertimaint ed interessantas scuvertas virtualas an Surses.
Rivond se da Ses, da lò noua tg’igl nom digl nov cumegn dareiva, sa derva la val cun spondas mievlas ed anveidan igls giasts da scurveir las perlas zuppadas da Surses. Gio igl renumo artist pictour Giovanni Segantini vegia exclamo vasond l’amprem’eda nossa val, «che paradiso».
Igl cumegn da Surses cun radond 2500 abitants sa cumpona dallas 11 vischnancas Beiva, Cunter, Marmorera, Mulegns, Parsonz, Riom, Rona, Salouf, Savognin, Sur e Tinizong. Cun ena surfatscha da radond 325 km² totga Surses tar egn digls pi gronds cumegns dalla Svizra. Mintga singula da sias vischnancas ò en agen caracter, seia chegl pertutgond maletg dalla cuntrada, valeta economica, interessanta istorgia e speziala cultura. Surses saro er igl sulet cumegn triling an noss cantun e prubabel parfign an Svizra. Las 11 vischnancas furman en fitg interassant cumegn, retg cun belezzas naturalas, prezious bietgs istorics ed ena bunga infrastructura.
La pagina d’internet avantmang na tanscha mai per descreiver e dar invista agl cumegn tgi sa stenda da Salouf anfignen Beiva, da strousch 1000 m.s.m a Tgant Ladrung anfignen sen igl Piz Calderas, sen 3397 m.s.m. Igl intent è da metter a disposiziun alla populaziun indigena scu er agls giasts ena vasta plattafurma, tgi lubescha da clamar giu las infurmaziuns giavischeidas an moda fitg simpla.
Leo Thomann, mastral
Focus – temas impurtants
Focus – temas impurtants
Novitads dalla vallada
Novitads dalla vallada
Igl impurtant an survista
Igl impurtant an survista